Anne Frank vs Bridget Jones

Az Anne Frank vs Bridget Jones az Epic Rap Battles of Hungary 1. évadának második része, ezzel a sorozat második része is. A naplóíró zsidó kislány, Anne Frank harcol benne Helen Fielding kitalált karaktere, Bridget Jones ellen. A rész 2016. szeptember 15-én került nyilvánosságra.

## Szöveg

### **Anne Frank**

Drága Kitty!

Egyetlen történelemkönyv sem említi

A világ leghíresebb tizenhárom éves kislányát,

Amint ezt a ronda, csődtömeg bálnát

Egyáltalán az ellenfelének tekinti!

Az anyja egy ribanc, az apja idióta;

Övé a legrosszabb család a Jackson Five óta.

Elszúrja a dolgokat, akkor is, ha épp nyugi van,

Mikor kék levest főz otthon nagymamabugyiban.

Pocsék nő, pocsék anya, pocsék lány, pocsék szerető,

Pocsék szakács, és pocsék tévés műsorvezető!

A pasijait átveri, ők ezt szótlanul tűrik,

És mellettük még Péter is egy Don Juannak tűnik!

### **Bridget Jones**

Talán Danielnél jobb volt, de Marktól azért távol van.

Lesz esélyed nyári szerelemre… majd a táborban!

Mosd ki magaddal a szád, és csak utána beszélj!

Basztikuli, koncentrálj már! Medúzaveszély!

Tizenhárom évesen a családomról dumálsz,

Mikor téged még a saját anyád is utál?!

Két dolgot mocskol be nálatok a család:

Egymás jó hírét… és a kemence falát.

Lehet, hogy a meséddel lenyűgöztél sokakat,

De csak Dusselt kellett volna, mert most itt hagyod a fogadat.

Akárcsak Harry, csalódsz majd egy nagyot,

Mert most nem lesz itt az apád, hogy kitépjen pár lapot.

### **Anne Frank**

A te naplód maximum csak kislányokat érdekel.

Én az enyémmel nálad kétszer több olvasót érek el,

Mert megható, szívhez szóló, lehet belőle tanulni,

A tied meg egy nyáltenger, és még csak nem is valódi!

Szerencsére tudom, hogy már nincsen túl sok időd,

Mert tönkremegy a szíved is, és tönkremegy a tüdőd.

Azt hiszem, hogy Fielding már nem süllyedhet mélyebbre,

Mert több irodalmi tehetség szorult Stephenie Meyerbe!

### **Bridget Jones**

Fájón gyenge poénok – ilyen „Aú!”-s vicc a legtöbb!

A kislány idegropi… vagy csak megint megjött.

Éppen azon kattog minden gondolatom,

Hogy egy vonat alatt lenne-e jobb vagy inkább egy vonaton.

Igazából felőlem bármelyik történhet,

Ígyis-úgyis happy enddel végződik a történet:

Egyszer fordult elő, hogy a zuhanyzóba toppant,

De a családját leszámítva nem látott még szappant.

## Érdekességek

* Ez az első csata, ahol az egyik karakternek több sora van, mint az ellenfelének, mivel Anne Frank első sora ("Drága Kitty!") ütemen kívül volt, így ez egy sorral többnek számít.
* Ez az első csata, ahol nem jelenik meg komment a "Ki nyert? Ki következik? Te döntesz!" panel alatt.
* Ez az első csata, amit Andris konferált fel, mielőtt még állandó konferansziévá vált volna.
* Bridget Jones narrálása alatt feltűnik Adolf Hitler, akit rendhagyó módon EpicLloyd alakít. Lloyd az amerikai Epic Rap Battles of History sorozat két alkotójának egyike.
* A videó ugyanazon a napon jött ki, mint a *Bridget Jones babát vár* című film.

## Hibák

* Bridget Jones névkártyájának tetején foltokban látszik a green screen.
* 0:17 A feliratban "ellefelének" szerepel "ellenfelének" helyett.
* 0:35 A feliratban "pasiait" szerepel "pasijait" helyett.
* A "Ki nyert? Ki következik? Te döntesz!" panel alatt Bridget Jones haja átlátszó.